CELEX: 62008TN0470
Language: el
Date: 2008-10-23 00:00:00
Title: Υπόθεση T-470/08: Προσφυγή της 23ης Οκτωβρίου 2008 — Επιτροπή κατά Eurgit και Cirese

20.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 327/40
            
         Προσφυγή της 23ης Οκτωβρίου 2008 — Επιτροπή κατά Eurgit και Cirese
   (Υπόθεση T-470/08)
   (2008/C 327/70)
   Γλώσσα διαδικασίας: η ιταλική
   Διάδικοι
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: M. Moretto, avvocato, A.M. Rouchaud-Joët και N. Bambara)
   
      Εναγόμενη: Associazione dei giuristi italiani per le Comunità europee- Eurgit (Ρώμη, Ιταλία), Vania Cirese (Ρώμη, Ιταλία)
   Αιτήματα της ενάγουσας
   Η ενάγουσα ζητεί από το Πρωτοδικείο:
   
               —
            
            
               να καταδικάσει την Eurgit καθώς και τη Vania Cirese, ατομικώς και αλληλεγγύως, να επιστρέψουν το οφειλόμενο ως κεφάλαιο ποσό των 7 412 ευρώ, προσαυξημένο με τόκους υπερημερίας βάσει του βελγικού νόμιμου επιτοκίου από τις 11 Νοεμβρίου 2002 και μέχρι πλήρους καταβολής της οφειλής·
            
         
               —
            
            
               να καταδικάσει την Eurgit καθώς και τη Vania Cirese, ατομικώς και αλληλεγγύως, στα δικαστικά έξοδα.
            
         Ισχυρισμοί και κύρια επιχειρήματα
   Στηριζόμενη στο άρθρο 238 της Συνθήκης ΕΚ, η Ευρωπαϊκή Επιτροπή άσκησε την υπό κρίση αγωγή αιτούμενη να υποχρεωθούν η EURGIT και αλληλεγγύως η V. Cirese στην επιστροφή ποσού ύψους 7 412 ευρώ προσαυξημένου με τους τόκους υπερημερίας, ποσού το οποίο αντιστοιχεί στην προκαταβολή που κατέβαλε η ενάγουσα στην EURGIT για την υλοποίηση του σχεδίου αριθ. 97/GR/098, χρηματοδοτούμενου στο πλαίσιο του προγράμματος GROTIUS ενθαρρύνσεως και ανταλλαγών το οποίο απευθύνεται στα συναφή προς τη δικαιοσύνη επαγγέλματα.
   Η Επιτροπή υποστηρίζει συναφώς ότι, δυνάμει του σημείου 7 της «δηλώσεως του δικαιούχου περί χρηματοδοτικής εισφοράς», ο δικαιούχος αναλαμβάνει την υποχρέωση, εφόσον ο κατάλογος των δαπανών δεν δικαιολογεί τη χρήση της ληφθείσας χρηματοδοτικής εισφοράς, να της αποδώσει, κατόπιν αιτήσεώς της, τα ήδη καταβληθέντα μη δικαιολογούμενα ποσά.
   Επειδή η EURGIT δεν δικαιολόγησε εντός της ταχθείσας προθεσμίας τη χρήση του προκαταβληθέντος εκ μέρους της Επιτροπής ποσού, ουδεμία υφίσταται αμφιβολία ως προς το ότι η εναγομένη και ο ενεργείσας εξ ονόματός της και για λογαριασμό της υπέχουν την υποχρέωση επιστροφής της εισπραχθείσας προκαταβολής.